钦定古今图书集成/明伦汇编/宫闱典/第090卷 > 安乐公主 下嫁武崇训 又嫁武延秀
## 钦定古今图书集成/明伦汇编/宫闱典/第090卷 > 安乐公主 下嫁武崇训 又嫁武延秀

按《唐书公主列传》：“安乐公主最幼女。帝迁房陵而主
生，解衣以褓之，名曰裹儿，姝秀辩敏，后尤爱之，下嫁
武崇训。帝复位，光艳动天下，侯王柄臣多出其门。尝
作诏箝其前，请帝署可。帝笑从之，又请为皇太女，左
仆射魏元忠谏不可，主曰：‘元忠山东木强，乌足论国
事？阿武子尚为天子，天子女有不可乎’？”与太平等七
公主皆开府，而主府官属尤滥，皆出屠贩，纳赀售官，
降墨敕斜封授之，故号斜封官。主营第及安乐佛庐，
皆宪写宫省，而工致过之。尝请昆明池为私沼，帝曰：
“先帝未有以与人者。”主不悦，自凿定昆池，延袤数里，
定言可抗订之也。司农卿赵履温为缮治，累石肖华
山邓彴横邪，回渊九折，以石瀵水。又为宝𬬻，镂怪兽
神禽，间以璖贝珊瑚，不可涯计。崇训死，主素与武延
秀乱，即嫁之。是日，假后车辂，自宫送至第，帝与后为
御安福门临观。诏雍州长史窦怀贞为礼会使，弘文
学士为傧相王障车捐，赐金帛不赀。翌日，大会群臣
太极殿，主被翠服出，向天子再拜，南面拜公卿，公卿
皆伏地稽首。武攸暨与太平公主偶舞，为帝寿，赐群
臣帛数十万。帝御承天门大赦，因赐民酺三日，内外
官赐勋。缘礼官属兼阶爵。夺临川长公主宅以为第，
旁彻民庐，怨声嚣然。第成，禁藏空殚，假万骑，仗内音
乐，送主还第。天子亲幸，宴近臣。崇训子方数岁，拜太
常卿，封镐国公，实封户五百。公主满孺月，帝后复幸
第，大赦天下。时主与长宁、定安三家厮台，掠民子女
为奴婢，左台侍御史袁从一缚送狱。主入诉，帝为手
诏喻免从一曰：“陛下纳主诉，纵奴驺掠平民，何以治
天下？臣知放奴则免祸，劾奴则得罪于主，然不忍屈
陛下法自偷生也。”不纳。临淄王诛庶人。主方览镜作
眉，闻乱，走至右延明门，兵及，斩其首，追贬为悖逆庶
人。睿宗即位，诏以二品礼葬之。赵履温谄事主，尝褫
朝服，以项挽车。庶人死，蹈舞承天门呼“万岁。”临淄王
斩之，父子同刑。百姓疾其兴役，割取肉去。

按《旧唐书武承嗣传》：“承嗣弟三思崇训，三思第二子
也。则天时，封为高阳郡王。长安中，尚安乐郡主。时三
思用事于朝，欲宠其礼。中宗为太子，在东宫，三思宅在天津桥南，自重光门内行亲迎礼，归于其宅。三思
又令宰臣李峤、苏味道，词人沈佺期、宋之问、徐彦伯、
张说、阎朝隐、崔融、崔湜、郑愔等赋《花烛行》以美之。其”
时张易之、昌宗、宗楚客兄弟贵盛时，假词于人，皆有
新句。崇训授左卫中郎将。神龙元年拜驸马都尉，迁
太常卿，兼左卫将军，降封酆国公，仍赐实封五百户。
寻徙封镐国公。二年兼太子宾客，摄左卫将军。及为
节愍太子所杀，优制赠开府仪同三司，追赠鲁王，谥
曰忠。按《武延秀传》，延秀，承嗣第二子也。则天时，突
厥默啜上言有女请和亲，制延秀与阎知微俱往，突
厥将亲迎默啜女为妻。既而默啜执知微，入寇赵、定
等州，故延秀久不得还。神龙初，默啜更请通和，先令
延秀送款，始得归。封桓国公，又授左卫中郎将。时武
崇训为安乐公主婿，即延秀从父兄，数引至主第。延
秀久在蕃中，解突厥语，常于主第延秀唱《突厥歌》，作
《胡旋舞》，有姿媚，主甚喜之。及崇训死，延秀得幸，遂尚
公主。主，韦后所生男女中最小。初，中宗迁于房州，欲
达州境，生于路次。性惠敏，容质秀绝。中宗、韦后爱宠
日深，恣其所欲，奏请无不允许。恃宠横纵，权倾天下。
自王侯宰相以下，除拜多出其门。所营第宅，并造安
乐佛寺，“拟于宫掖，巧妙过之。”令杨务廉于城西造“定
昆池”于其庄，延袤数里。出降之时，以皇后仗发于宫
中，中宗与韦后御安福门观之，灯烛供拟，彻明如昼。
延秀拜席日，授太常卿，兼右卫将军、驸马都尉，改封
恒国公，实封五百户。废休祥宅于金城坊造宅，穷极
壮丽，帑藏为之空竭。崇训子数岁，因加金紫光禄大
夫、太常卿同正员左卫将军，封镐国公，赐实封五百
户，以嗣其父。公主产男满月，中宗、韦后幸其第，就第
放赦，遣宰臣李峤、文士宋之问、沈佺期、张说、阎朝隐
等数百人赋诗美之。延秀既恃恩放纵，无所忌惮。又
公主府仓曹符凤知延秀有不臣之心，遂说曰：“今天
下苍生，犹以武臣为念，大周”必可再兴。按《谶书》云：“黑
衣神孙披天裳。”驸马即神皇之孙也，每劝令著皂袄
子以应之。及韦庶人败，延秀与公主在内宅格战良
久，皆斩之。后追贬为悖逆庶人。